Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση, για τέταρτη φορά, του κανονισμού (ΕΚ) αριθ. 1626/94 για τη θέσπιση ορισμένων τεχνικών μέτρων διατήρησης των αλιευτικών πόρων στη Μεσόγειο και, για πέμπτη φορά, του κανονισμού (ΕΚ) αριθ. 850/98 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών - (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Διεθνής Επιτροπή για τη Διατήρηση του Τόνου του Ατλαντικού (ICCAT), κατά την 11η έκτακτη συνεδρίασή της που έλαβε χώρα στο Santiago de Compostela, της Ισπανίας, από 16 έως 23 Νοεμβρίου 1998, συνέστησε ορισμένους ειδικούς κανόνες για τα ελάχιστα μεγέθη εκφόρτωσης του τόνου thunnus thynnus. Ιδιαίτερα, μία προηγούμενη σύσταση για την απαγόρευση της εκφόρτωσης του τόνου thunnus thynnus ηλικίας 0 που ερμηνεύθηκε μέχρι σήμερα ως ψάρι που ζυγίζει 1.8 kg, τροποποιήθηκε για να απαγορεύσει οποιαδήποτε εκφόρτωση ψαριών κάτω των 3.2 kg, προκειμένου να παρασχεθεί πρόσθετη προστασία στα νεαρά ψάρια. Συστήθηκε επίσης η αλλαγή των ημερομηνιών της ισχύουσας απαγόρευσης αλιείας με γρι-γρι.

Η Κοινότητα είναι μέλος της ICCAT και, ως εκ τούτου, δεσμεύεται από τις συστάσεις αυτές, οι οποίες άρχισαν να ισχύουν στις 21 Ιουνίου 1999.

Οι κανόνες σχετικά με τα ελάχιστα μεγέθη εκφόρτωσης για τον τόνο thunnus thynnus καθορίζονται στον κανονισμό (ΕΚ) αριθ. 1626/94 του Συμβουλίου και στον κανονισμό του Συμβουλίου (ΕΚ) αριθ. 850/98 για τη Μεσόγειο Θάλασσα και για τις περιοχές 1 έως 8 του Ατλαντικού και Ινδικού Ωκεανού, αντίστοιχα. Προκειμένου να συμμορφωθεί προς τις διεθνείς υποχρεώσεις της, η Κοινότητα πρέπει να προσαρμόσει τους κανονισμούς αυτούς προκειμένου να ενσωματώσει τις συστάσεις της ICCAT στο κοινοτικό δίκαιο. Ο παρών κανονισμός αποσκοπεί στην προσαρμογή των κανονισμών αυτών.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση, για τέταρτη φορά, του κανονισμού (ΕΚ) αριθ. 1626/94 για τη θέσπιση ορισμένων τεχνικών μέτρων διατήρησης των αλιευτικών πόρων στη Μεσόγειο και, για πέμπτη φορά, του κανονισμού (ΕΚ) αριθ. 850/98 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής[1],

[1] ΕΕ C

την γνώμη του Ευρωπαϊκού Κοινοβουλίου[2],

[2] ΕΕ C

τη γνώμη της Οικονομικής και Κοινωνικής Επιτροπής[3],

[3] ΕΕ C

Εκτιμώντας τα εξής:

(1) Σύμφωνα με το άρθρο 2 του κανονισμού (ΕOΚ) αριθ. 3760/92 του Συμβουλίου, της 20ης Δεκεμβρίου 1992[4], οι γενικοί στόχοι της κοινής αλιευτικής πολιτικής αφορούν την προστασία και διατήρηση των έμβιων θαλάσσιων υδρόβιων πόρων*

[4] ΕΕ L 389, 31.12.1992, σ. 1

(2) Η Διεθνής Επιτροπή για τη Διατήρηση του Τόνου του Ατλαντικού (ICCAT), κατά την 11η έκτακτη συνεδρίασή της, η οποία έλαβε χώρα στο Santiago de Compostela, της Ισπανίας, από 16 έως 23 Νοεμβρίου 1998, συνέστησε ορισμένους ειδικούς κανόνες για την εποχιακή απαγόρευση αλιείας και τα ελάχιστα μεγέθη εκφόρτωσης του τόνου Thunnus thynnus. Οι κανόνες αυτοί καταρτίστηκαν με βάση επιστημονικές συμβουλές. Η σύσταση αυτή άρχισε να ισχύει στις 21 Ιουνίου 1999*

(3) Η Κοινότητα είναι μέλος της ICCAT* είναι, ως εκ τούτου, αναγκαίο να εφαρμοστούν οι εν λόγω συστάσεις προκειμένου να αποφευχθεί μία υπερβολική πίεση της αλιείας όσον αφορά τον τόνο Thunnus thynnus*

(4) Ο κανονισμός (ΕΚ) αριθ. 1626/94 του Συμβουλίου, της 27ης Ιουνίου 1994[5] και ο κανονισμός (ΕΚ) αριθ. 850/98 του Συμβουλίου, της 30ής Μαρτίου 1998[6] ορίζουν τα ελάχιστα μεγέθη του τόνου Thunnus thynnus, αντίστοιχα, στη Μεσόγειο Θάλασσα και στις περιοχές 1 έως 5, εκτός από το Skagerrak και Kattegat, του Ατλαντικού και Ινδικού Ωκεανού. Ο κανονισμός (ΕΚ) αριθ. 1626/94 καθόρισε εποχικές απαγορεύσεις αλιείας στη Μεσόγειο Θάλασσα* οι κανονισμοί αυτοί θα πρέπει συνεπώς να τροποποιηθούν,

[5] ΕΕ L 171, 6.7.1994, σ. 1. Κανονισμός που τροποποιήθηκε από τον κανονισμό (ΕΚ) αριθ. 782/98 του Συμβουλίου (ΕΕ L 113, 15.4.1998, σ. 6)

[6] ΕΕ L 125, 27.4.1998, σ. 1. Κανονισμός που τροποποιήθηκε από τον κανονισμό (ΕΚ) αριθ. 308/1999 του Συμβουλίου (ΕΕ L 38. 12.2.1999 σ. 6)

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Ο κανονισμός (ΕΚ) αριθ. 1626/94 του Συμβουλίου τροποποιείται ως εξής:

1. Στο άρθρο 3α, η παράγραφος 1 αντικαθίσταται από το εξής κείμενο:

"1. Απαγορεύεται η αλιεία τόνου Thunnus thynnus με κυκλωτικό δίχτυ:

- για σκάφη, των οποίων η αποκλειστική ή κυρίαρχη περιοχή δραστηριότητας είναι η Αδριατική, από 1ης έως 31 Μαΐου, σε ολόκληρη τη Μεσόγειο Θάλασσα, και από 16 Ιουλίου έως 15 Αυγούστου, στη Μεσόγειο Θάλασσα εκτός της Αδριατικής*

- για σκάφη, των οποίων η αποκλειστική ή κυρίαρχη περιοχή δραστηριοτήτων είναι η Μεσόγειος Θάλασσα, εκτός της Αδριατικής, από την 16η Ιουλίου έως την 15η Αυγούστου, σε ολόκληρη τη Μεσόγειο Θάλασσα, και από την 1η έως την 31η Μαΐου, στην Αδριατική*

Τα κράτη μέλη μεριμνούν ώστε όλα τα σκάφη, τα οποία φέρουν τη σημαία τους ή είναι νηολογημένα σε αυτά, να εφαρμόζουν τους ανωτέρω κανονισμούς.

Για τους σκοπούς του παρόντος κανονισμού, το νότιο όριο της Αδριατικής Θάλασσας θα είναι μία γραμμή η οποία σύρεται μεταξύ της ελληνο-αλβανικής μεθορίου και του ακρωτηρίου Santa Maria-Leuca."

2. Το ακόλουθο κείμενο αντικαθιστά τις αντίστοιχες καταχωρήσεις του Παραρτήματος IV του κανονισμού (ΕΚ) αριθ. 1626/94:

>

>TΕΣΗ ΠIΝΑΚΑ>

>

’ρθρο 2

Το ακόλουθο κείμενο αντικαθιστά τις αντίστοιχες καταχωρήσεις του Παρατήματος XII του κανονισμού (ΕΚ) αριθ. 850/98 του Συμβουλίου:

>

>TΕΣΗ ΠIΝΑΚΑ>

>

’ρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος